Lav et referat af nedenstående tekst:

Tekst:
Valgkampen er i fuld gang, og det gælder naturligvis også i Nordjylland. Her var kandidater fra både Radikale Venstre og SF på gaden i det nordjyske. SF var på gaden torsdag morgen for at gøre opmærksom på, at partiet mener, normeringerne i børnehaverne er for dårlige. Alt for mange forældre afleverer deres børn om morgenen med ondt i maven. Sådan lyder det fra SFs spidskandidat i Nordjylland, Lisbeth Bech Poulsen, da hun torsdag morgen troppede op i regnvejr ved børnehaven ved Tornhøjskolen i Aalborg Øst for netop at gøre opmærksom på emnet. - Vi vil max have tre børn pr. voksen for de små i vuggestuer og max seks børn pr voksen i børnehaverne, fordi det er nogle af de vigtigste år for børnene. Vi kan simpelthen ikke være bekendt, at der er så få voksne, som der er i dag,   lyder det fra Lisbeth Bech Poulsen (SF). Radikale på kantinebesøg Casper Hedegaard, som stiller op for de radikale i Aalborg Nord-Kredsen, var også på gaden i dag for at føre valgkamp. Han havde indfundet sig på Aalborg Universitet for at uddele flyers og sprede De Radikales budskab. - Der er mange, der gerne vil tale om klima, og hvordan vi får løst den udfordring. Det er jo også noget, som vi i Radikale Venstre går til valg på - det er at vi skal have løst den her klimaudfordring. Det er altoverskyggende. Jeg kan godt forstå, at de her unge mennesker går meget op i det, for det er jo deres fremtid, vi former nu, lyder det fra Casper Hedegaard (R) Er du i tvivl om, hvor du skal sætte dit kryds til kommunalvalget, så kan du prøve TV2 Nords kandidattest her .

Referat:
Både SF og Radikale var på gaden torsdag for at gøre opmærksom på deres holdninger og jagte nordjyske stemmer.